mk en mk mk ar es en ro uk nl it en pt ja sq hbs_lat fr el da ne pl nl eo bn zh it zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk mk mk mk mk mk mk mk mk mk mk mk mk mk mk mk mk mk mk mk mk mk ru mk mk mk mk mk mk mk mk mk mk mk mk mk mk hbs_cyr mk mk mk mk ru hbs_cyr mk ru hbs_cyr hbs_cyr ru mk ru mk mk hbs_cyr mk mk mk mk ru uk mk mk mk mk uk en mk mk mk ru mk hbs_cyr mk mk mk mk mk mk mk mk mk mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Јужна Азија во 2011: Година полна со контраверзни настани и протести · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Јужна Азија во 2011: Година полна со контраверзни настани и протести
Објавено на 31 мај 2012 11:42 GMT
Прочитај го овој напис на Español, Dansk, English
Оваа објава е дел од нашата посебна репортажа  2011 година на Глобал Војсис.
2011 беше година на настани за социјлните медиуми, бидејќи луѓето користеа многу алатки за да организираат протести, споделуваат новости и вести кои влијаеа врз нашите животи. Знаеме дека луѓето интензивно ги користат Фејсбук, Твитер, блоговите и.т.н. за да зборуваат за смртта на светските фигури – од иноватори до диктатори и терористи. Протестите Арапска пролет и Окупирај го Вол Стрит станаа вирални и како светот да се залепи за настаните од Блискиот Исток или било каде во светот.
Јужноазиските земји исто така ги искористија социјалните медиуми за дискутирање за многубројни контроверзни настани и протести. Оваа година видовме многу луѓе кои користат микроблогирање за да го споделат своето мислење.
Во јануари, познатата пакистанка Вина Малик беше обвинета од верски радикали за неморално однесување, кога зема учество во индијското реално шоу Биг Бос. Ставовите на пакистанските нетизени беа поделени на контроверзни и либерални.
Вина Малик на доделувањето на наградите за луксузен стајлинг. Слика од Арун Реџиналд. CC-BY-SA-3.0
На крајот од годината Вина Малик предизвика уште еден контраверзен настан, кога ФХМ Индија, машкиот месечен магазин објави една нејзина гола фотографија на насловната страница. Фотосесијата на Вина со ИСИ тетоважа на нејзината рака предизвика силни реакции од десницата, левицата и центарот на Пакистан и Индија.
Од друга страна пакистанскиот исламски телевангелист беше во центарот на контоверзиите. Снимки од позади сцената го покажуваат д-р Амир Ликат Хусеин, виден религиозен следбеник, како изустува злоупотреба и вулгарности како и верско богохулење.
Во април, владата на Шри Ланка го осуди 196 страниот извештај за цивилните жртви од советодавниот панел на Обединетите Нации (ОН), велејќи дека има пропусти и е необјективен. Интензивна дебата се водеше на Твитер и Фејсбук.
Во мај, неочекуваната смрт на истражувачот од Керала, Индија предизвика контроверзии околу приватноста на жените, приватноста на мртва личност и генерално за одржување на машкиот шовинизам во опшеството на Кералан.
Неколку индијски министри беа вовлечени во контроверзии поради нивните изјави. Министерот за здравство во Индија, Гулам Наби Азад, ги разлути хомосексуалците и активистите за геј права со неговите коментари на конференцијата за ХИВ/СИДА во Њу Делхи. Нетизените го осудија неговото гледиште на хомосексуалноста како „неприродна“ и „болест“ која е дојдена од Западот.
Во декември индијската Унија за комуникации и министерот на информатичкатехнологија, Капил Сибал, побараа од интернет гигантите како Фејсбук, Гугл и Јаху да ги проверуваат навредливите, клеветнички и разгорувачки содржини поврзани со политички лидери, религија и да ги филтрираат доколку се спорни. Неговите зборови наидоа на ненадејни реакции од граѓаните.
Зборовна слика од забранета зборовна листа. Кликнете на сликата за да ја зголемите.
Во ноември, пакистанската Телекомуникациска  Организација (ПТО), стана центар на контраверзни настани кога испрати листа од 586 урди и 1,109 англиски забранети зборови и фрази на мобилните телефонски оператоти во земјата со цел да ги изменат.
Бремената боливудска актерка Аишварја Рај Баччан и раѓањето на нејзиното дете испровоцира медиумска врева во Индија. Бангладешката азилантка Таслима Насрин беше вовлечена во контроверзијата откако твитна дека посакува Аишварја да роди женско дете.
Преземени беа дејства од судот во Бангладеш против наставник кој живее надвор од земјата, како резултат на неговиот статус на Фејсбук.
Ана Хазар им се обраќа на луѓето и медиумите во Џантар Мантар, Делхи. Слика од Сарика Гулати, авторски права Демотикс (08/04/2011).
Во Индија, социјалните медиуми се користеа за кревање на цивилното општество околу законот за антикорупција. Движењето претежно е водено на чело со гандиската социјална активистка, Ана Хазаре, која продолжува да прима огромен степен на подршка дома и од целиот свет, онлајн и офлајн.
Во ноември, индијскиот министер за земјоделство, г-дин Шарад Павар, доби шлаканица од младината на која и е здосадено од растечката инфлација, митото и корупцијата во земјата и одлучија да протестираат против Унијата на министерот. Нетизените дискутираа за заслуките од овој насилен протест.
Во Бангладеш, граѓанските медиуми беа витална алатка за домородното население во Читагонг Хил Трактс во Бангладеш кои споделија вести за етничките судири меѓу бенгалските доселеници и домородното население. Овие малцинства најдоа глас преку блоговите и Фејсбук кога традиционалните медиуми беа обвинети за игнорирање на криците на локалниот абориџински народ. Подоцна во годината многу бангладешки жители започнаа да се состануваат на улиците и да одржуваат состаноци, човечки синџири и протести, барајќи уставно признавање на нивниот идентитет. Блогерите учествуваа во дебата за овој проблем.
Во овој регион некои од протестите беа непредвидени и единствени. Во некои земји во Јужна Азија миразот е забранет со закон, но сеуште е нелегално се практикува. Протест против мираз беше доста дискутиран и озборуван на социјалните мрежи во Бангладеш. Фарзана Јасмин испрати бранувања низ земјата со разводот од младоженецот веднаш по свадбата, поради телевизор, фрижидер, моторцикл и неколку други нешта кои родителите на момчето ги побарале како подароци од семејството на младата невеста во присуство на гости.
Во главниот град на Бангладеш, Дака по три кампањи преку блогови, Фејсбук и улични протести, властите на училиштето Виќаруниса и колеџот (ВНК) беа присилени да тепаат и уапсат наставник обвинет за сексуално малтретирање на студент.
Во јули блогерите и он-лајн активистите покрај други протестанти беа уапсени додека штрајкуваа против Договорот за ширење на производство (ДШП), склучен меѓу владата на Бангладеш и енергетскиот гигант од САД Коноко Филипс за длабоко ископување на гас.
Плакат од Движењето Окупирај во Дака.
Оваа година во октомври, 8 бангладешки мигрантски работници беа јавно обезглавени во Саудиска Арабија поради вмешаност во грабеж на магацин и убиство на чувар. Нетизените беа разбеснети поради оваа немилосрдна казна и се прашуваат за транспарентноста на судењето.
Движењето Окупирај го Вол Стрит спроведе сличен протест и во Дака каде луѓето протестираа за да се ослободат од двете феудални движења, од корупцијата и окупирачките политички алијанси.
Неодамнешниот потфат на владата на Бангладеш за да земе 25000 акри од плодна почва (Ариал Бил) 60 км јужно од главниот град Дака, наменети за меѓународен аеродром и сателитски град доведе до протести и насилство во тој крај. Граѓаните, исто така, силно реагираа против владиното дебатирање на потребата од нов аеродром и владата беше присилена да се повлече од проектот.
Во Пакистан, смртта на 24 пакистански трупи од пријателски оган од хеликоптери на НАТО и борбени авиони во Пакистан испровоцира протести низ земјата.
Рајмонд Дејвис, американски дипломат е под истрага за двојно убиство на двајца пакистнски моторциклисти во Карачи, Пакистан. По барањето на САД за ослободување на Дејвис, протестантите ги заземаа улиците во земја каде веќе се зголемуваат анти-американски чувства.
Во Шри Ланка судирите во Катунајаке Слободна Трговска Зона (СТЗ) меѓу револтираните работници и полицијата, го одзедоа животот на еден млад работник и повредија многу работници и полицајци. Дебатата на социјалните медиуми за овој проблем испрати силен сигнал до владата на Шри Ланка.
Растат протестите за поволни цени на Малдивите. Слика од Твитер на Ахмед Назим (@GraveBone).
Седум дена по ред, илјадници жители на Мале, главниот град на Малдиви, протестираа на прометните улици и на јавните места, покажувајќи го своето незадоволство од превисоките цени на потрошувачките добра и економската неорганизираност од страна на владата. Малдивскиот гграѓански новинари споделија вести од протестите.
Непалските корисници на Интернет беа фатени во разбојништво откако Асоцијацијата на интернет провајдери од Непал (СПЗИН), ја изгаси својата интернет услуга како знак на протест против владиното гаснење на „нелегални ВОИП наречени бај пас“.
Тимот на автори од Јужна Азија ќе продолжи со расчистување и преведување на повеќе граѓански гласови од целиот регион во 2012. Можете да се придружите кон заедницата на Глобал Војсис на неколку начини. Ве молиме праќајте ни ги вашите сугестии и препораки. Ви посакуваме среќна 2012 година.
Оваа објава е дел од нашата посебна репортажа  2011 година на Глобал Војсис.
Најнови написи од Јужна Азија
Лажни вести за „човечки жртви“ принесени на мостот Падма доведоа до насилство во Бангладеш
Бангладеш  15 август 2019
Бели знамиња: Шри Ланка во жалост
Шри Ланка  7 мај 2019
150 години цејлонски чај: Еден ден од животот на работник на плантажи
Шри Ланка  5 март 2019
Топ написи од свет
Фото-есеј: без државјанство во поранешната советска република Грузија
Грузија  4 октомври 2018
Дали претседателот на Казахстан е диктатор? Одлучете сами.
Централна Азија и Кавказ  27 март 2017
Списоци на затвореници будат сеќавања на Информбирото во бившите југословенски републики
Источна и Централна Европа  21 февруари 2014
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани